  Майя Бывальцева Удмурт кылэз телевизор пыр но онлайн амалэн дышетыны луоз. Интернетын урокъёс кутскозы ни коньывуон пумын, нош телевидениын та ар пумозь лэзёзы. Элькун парламентлэн азьвалтэтэзлэн кенешоназ 24-тӥ коньывуонэ со сярысь вераз улосвылысь йӧскалык политикая министрлэн нырысетӥ воштӥсез Павел Орлов, ивортэ «Удмуртия» агентстволэн корреспондентэз. Павел Орловлэн верамезъя, 2016-тӥ ар пумын одӥгаз телеканалын нылпи садэ ветлӥсь но покчи классъёсын дышетскисьёс понна ТВ-курсъёс усьтозы. Со сяна, 2016-тӥ арын коньывуон пумын удмурт кылъя онлайн-курсъёсты кутскыны малпало. Отын 25 интерактивной урокъёс луозы, чакламын дышетӥсен «улэп» вераськон. Тегъёс: Мерлык Удмуртия удмуртъёс удмурткыл йӧскалыкполитикаяминистерство йӧслыкъёс  